কাজির দেউড়ি মীর এহিয়া মাদ্রাসা
কাজির দেউড়ি মীর এহিয়া মাদ্রাসা বা মীর এহিয়া মাদ্রাসা আনু. ১৭৫৪ সালের মধ্যে চট্টগ্রামে নির্মিত একটি মাদ্রাসা। এটি চট্টগ্রামের শিক্ষানুরাগী জনসেবক মীর এহিয়ার ও তার পিতা মীর আব্দুর রশিদের প্রচেষ্টা ও অনুদানে প্রতিষ্ঠিত হয়। মাদ্রাসাটি সেইসময়ে চট্টগ্রাম অঞ্চলে ইসলামি ও সাধারণ শিক্ষার মানোন্নয়নে উল্লেখযোগ্য হারে অবদান রেখেছিলো। মাদ্রাসাটি ইসলামি শিক্ষার পাশাপাশি আরবি ও ফারসি ভাষা শিক্ষা বিস্তারেও ভূমিকা রেখেছিলো। এটি চট্টগ্রামে মোহসিন ফান্ডের অর্থায়নে প্রতিষ্ঠিত নিউস্কিম মাদ্রাসা চালু হওয়া পর্যন্ত কার্যক্রম পরিচালনা করতে পেরেছিলো। মাদ্রাসাটির শ্রেষ্ঠ সময় মীর এহিয়ার আমলে বহু ছাত্রসহ প্রায় ১০০০ ছাত্রের বিনামূল্যে থাকা-খাওয়া ও পড়াশোনার ব্যয় বহন করতো।